Ο **Οίκος της Οράγγης-Νάσσαου** (Ολλανδικά: Huis van Oranje-Nassau, προφέρεται [ˈɦœys fɑn oːˌrɑɲə ˈnɑsʌu][a]) είναι ο σημερινός οίκος που βασιλεύει στην Ολλανδία. Είναι παρακλάδι του Ευρωπαϊκού Οίκου του Νάσσαου, ο οίκος έπαιξε κεντρικό ρόλο στην πολιτική και την κυβέρνηση της Ολλανδίας και αλλού στην Ευρώπη, ιδιαίτερα από τότε που ο Γουλιέλμος ο Σιωπηλός οργάνωσε την Ολλανδική Εξέγερση κατά της Ισπανικής κυριαρχίας, η οποία μετά τον Ογδονταετή Πόλεμο (1568–1648) οδήγησε σε ένα ανεξάρτητο ολλανδικό κράτος. 

Ο Γουλιέλμος Γ΄ της Οράγγης οδήγησε την αντίσταση της Ολλανδίας και της Ευρώπης στον Λουδοβίκο ΙΔ' της Γαλλίας και ενορχήστρωσε την ένδοξη επανάσταση στην Αγγλία που καθιέρωσε την κοινοβουλευτική εξουσία. Ομοίως, η βασίλισσα Βιλελμίνη της Ολλανδίας ήταν καθοριστική για την ολλανδική αντίσταση κατά τη διάρκεια του Β' Παγκοσμίου Πολέμου.

Η δυναστεία ιδρύθηκε ως αποτέλεσμα του γάμου του Ερρίκου Γ' του Νασσάου-Μπρέντα από τη Γερμανία και της Κλαυδίας του Σαλόν-Οράγγης από τη Γαλλική Βουργουνδία το 1515. Ο γιος τους Ρενέ του Σαλόν κληρονόμησε το 1530 το ανεξάρτητο και κυρίαρχο Πριγκιπάτο της Οράγγης από τον αδελφό της μητέρας του, Φιλιβέρτο του Σαλόν. Ως ο πρώτος Νάσσαου που έγινε ο Πρίγκιπας της Οράγγης, ο Ρενέ θα μπορούσε να είχε χρησιμοποιήσει το "Οράγγης-Νάσσαου" ως νέο οικογενειακό του όνομα. Ωστόσο, ο θείος του, στη διαθήκη του, είχε ορίσει ότι ο Ρενέ έπρεπε να συνεχίσει να χρησιμοποιεί το όνομα Σαλόν-Οράγγης. Μετά τον θάνατο του Ρενέ το 1544, ο ξάδερφός του Γουλιέλμος του Νάσσαου-Ντίλενμπουργκ κληρονόμησε όλα τα εδάφη του. Ο "Γουλιέλμος Α' της Οράγγης", πιο γνωστός ως Γουλιέλμος ο Σιωπηλός, έγινε ο ιδρυτής του Οίκου του Οράγγης-Νάσσαου.

Κατάλογος κυβερνώντων
---------------------

### Κυβερνήτες από τον Οίκο της Οράγγης-Νάσσαου

* Γουλιέλμος Α΄, Πρίγκιπας της Οράγγης (1559-1584)
* Μαυρίκιος, Πρίγκιπας της Οράγγης (1585-1625)
* Φρειδερίκος Ερρίκος, Πρίγκιπας της Οράγγης (1625-1647)
* Γουλιέλμος Β΄, Πρίγκιπας της Οράγγης (1647-1650)
* Γουλιέλμος Γ΄, Πρίγκιπας της Οράγγης (1672-1702)
* Γουλιέλμος Δ΄, Πρίγκιπας της Οράγγης (1711-1751)
* Γουλιέλμος Ε΄, Πρίγκιπας της Οράγγης (1751-1806)

### Κυβερνήτες από τους Οίκους Νάσσαου-Ντίλενμπουργκ και Νάσσαου-Ντιτς

* Ιωάννης ΣΤ΄ (1578-1581)
* Γουλιέλμος Λουδοβίκος (1584-1620)
* Ερνέστος Καζιμίρ Α΄ (1620-1632)
* Ερρίκος Καζιμίρ Α΄ (1632-1640)
* Γουλιέλμος Φρειδερίκος (1640-1664)
* Ερρίκος Καζιμίρ Β΄ (1664-1696)
* Ιωάννης Γουλιέλμος Φρίζο (1696-1711)

### Πριγκιπάτο της Ολλανδίας (1813-1815)

* Γουλιέλμος Α΄ (1813-1815)

### Βασίλειο της Ολλανδίας (1815–σήμερα)

* Γουλιέλμος Α΄ (1815-1840)
* Γουλιέλμος Β΄ (1840-1849)
* Γουλιέλμος Γ΄ (1849-1890)
* Βιλελμίνη (1890-1948)
* Ιουλιάνα (1948-1980)
* Βεατρίκη (1980-2013)
* Γουλιέλμος-Αλέξανδρος (2013-σήμερα)

Παραπομπές
----------

1. ↑  Grew, Marion Ethel (1947). *The House of Orange*. 36 Essex Street, Strand, London W.C.2: Methuen & Co. Ltd.
2. ↑  Motley, John Lothrop (1855). *The Rise of the Dutch Republic*. Harper & Brothers.

Εξωτερικοί σύνδεσμοι
--------------------

* Πολυμέσα σχετικά με το θέμα  House of Orange-Nassau στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 143826148
* GND: 118736507
* BNF: cb16908301n (data)
* ULAN: 500373135
* NKC: jx20071004011
* BNE: XX1053751

 |

 |